Yngland, roz za kedy mianowano tyż Anglijo (ang. "England", staroang. "Englaland") – we uszłości samodzielne krōlestwo, terozki nojwiynkszo a nojludnijszo skłodowo tajla Zjydnoczōnygo Krōlestwa Wielgij Brytanije a Irlandyje Pōłnocnyj. Zajmuje 130 395 km² placu. Yngland zamiyszkuje 83% cołkij populacyje państwa (50 714 000 ludzi we 2006). Rygiōn zajmuje dwie trzecie wyspy Wielgij Brytanije a mo granice lōndowe s Walijōm na zachodzie a Szkocyjōm na pōłnocy. Wiyncy kej to ôblewano je ôd Morzo Pōłnocnygo, Morzo Irlandzkigo, Atlantyckigo Ôceana a Kanoł La Manche. Stolicōm Ynglandu je miasto Lōndyn. Patrōnym Ynglandu je świynty Jorg.